Document ID: /roh_data/filtered/fineweb-2-filterrobots_roh.jsonl.gz/41281

Ils daners da promoziun dal Chantun vegnan impundids per accelerar la transfurmaziun digitala en il Grischun. Mintga persuna e mintga organisaziun po far ina dumonda da promoziun per in project, sche quel è avantagius per l’economia publica grischuna e betg mo per in singul manaschi. Qua chattas ti tut las infurmaziuns ed ils documents necessaris per inoltrar ina dumonda.
Survista geners da project
Co funcziuna il proceder da dumondas?
La grafica sutvart mussa ils singuls pass ed ils gremis involvids.
La dumonda è d’inoltrar a GRdigital. Il secretariat examinescha, sch’ella è cumpletta ed ademplescha ils criteris formals. Silsuenter evalueschan expertas ed experts il project e fan ensemen cun la suprastanza ina recumandaziun da promoziun per mauns da la Regenza. Quella decida, sch’ella accepta la recumandaziun e communitgescha il resultat a la persuna u a l’organisaziun che ha inoltrà il project.
En la fasa da realisaziun vegn controllà a maun dals terms impurtants, sch’il project è sin buna via da cuntanscher las finamiras determinadas. Durant l’entir proceder stat il secretariat da GRdigital a disposiziun per dumondas e sustegn.